《径山送瑰上人归吴门》
元代·惟则

吴门长想是吾州，城北城南半旧游。佛塔分标林野寺，客帆飞绕市河楼。

送君忽觉襟期动，老我难忘脚债酬。七十二峰看橘柚，买舟重约太湖秋。

作者简介：元僧。吉安永新人，字天如。俗姓谭。得法于明本。辟吴城东北隅废圃为方丈，名师子林。又尝遁迹松江之九峰。号佛心普济文惠大辨禅师。工诗。有《师子林别录》。